दिल्ली की सड़कों पर सारा अली खान को बाइक पर घुमाते दिखे कार्तिक आर्यन, Video हुआ वायरल  
सारा अली खान का वीडियो वायरल
कार्तिक आर्यन के साथ बाइक पर आईं नजर
दिल्ली में शूटिंग कर रही हैं सारा
सारा अली खान (Sara Ali Khan) इन दिनों कार्तिक आर्यन (Kartik Aaryan) के साथ दिल्ली में 'लव आज कल 2 (Love Aaj Kal 2)' की शूटिंग कर रही हैं और दोनों ने जब से दिल्ली में कदम रखा है जमकर सुर्खियां बटोर रहे हैं. सारा अली खान और कार्तिक आर्यन का एक वीडियो सोशल मीडिया पर खूब वायरल हुआ था, जिसमें दोनों किसिंग करते नजर आए थे. हालांकि कार्तिक और सारा ने इस बारे में कुछ नहीं कहा था, और कहा जा रहा है कि यह फिल्म का शॉट था. लेकिन अब कार्तिक आर्यन को सारा अली खान को दिल्ली की सड़कों पर बाइक राइड करवाते हुए दिखाया गया है, और यह वीडियो खूब देखा जा रहा है. यही नहीं, कई लोगों ने तो सारा अली खान (Sara Ali Khan) को हेलमेट पहनने की सलाह तक दे डाली है.
A post shared by Sᴀʀᴀ Ali Kʜᴀɴ (@saraalikhan_the_star) on Mar 17, 2019 at 5:18am PDT
सारा अली खान (Sara Ali Khan) इम्तियाज अली की फिल्म 'लव आज कल 2 (Love Aaj kal 2)' में कार्तिक आर्यन के साथ नजर आएंगी. फिल्म की शूटिंग दिल्ली में चल रही है. 'लव आज कल' के पहले पार्ट में सारा अली खान के पापा सैफ अली खान (Saif Ali Khan), दीपिका पादुकोण और जिसेल मोंटेरो थे और फिल्म जबरदस्त हिट रही थी. लेकिन इस बार सारा अली खान को इम्तियाज अली के साथ काम करने का मौका मिला है.
A post shared by Reem???????? (@saraalikha_arab) on Mar 9, 2019 at 2:52pm PST
सारा अली खान (Sara Ali Khan) और कार्तिक आर्यन की इस केमिस्ट्री को देखना मजेदार होगा क्योंकि सारा अली ने करण जौहर के कॉफी विद करण में कहा था कि वे कार्तिक आर्यन को डेट करना चाहती हैं. इसके बाद एकदम से हंगामा मच गया था.
A post shared by Reem???????? (@saraalikha_arab) on Mar 9, 2019 at 6:11am PST
एक फंक्शन में तो रणवीर सिंह ने कार्तिक आर्यन के साथ सारा अली खान की मुलाकात भी करवा दी थी. लेकिन दोनों की जोड़ी ने खूब सुर्खियां लूटी थीं, शायद इसी वजह से इम्तियाज ने अपनी फिल्म में इस जोड़ी को कास्ट भी कर लिया.